John Woodvine

**John Woodvine** (1929–2025) var en engelsk skuespiller kjent fra både scene, film og TV.

Woodvine medvirket i 17 filmer og nærmere 170 tv-produksjoner i løpet av karrieren. I tillegg medvirket han i over 70 scenestykker.

## Privatliv
Han ble født i South Shields i England som sønn av Rose (pikenavn Kelly) og John Woodvine.

John Woodvine var gift to ganger. Han hadde to døtre fra sitt første ekteskap, deriblant skuespilleren Mary Woodvine. Fra 1996 til sin død var han gift med skuespillerkollegaen Lynn Farleigh (1943–).

## Utdannelse og karriere
Woodvine fullførte skuespillerutdanningen ved Royal Academy of Dramatic Art i 1953.

Han ble tilknyttet Old Vic i 1950-årene og hadde senere en lang karriere ved Royal Shakespeare Company. Han scenedebuterte i 1954 i Shakespeare-stykket *[[Troll kan temmes]]* og medvirket senere i kjente Shakespeare-stykker som blant annet *[[Macbeth (skuespill)|Macbeth]]*, *[[Hamlet]]*, *[[Som dere vil ha det]]*, *[[Julius Cæsar (skuespill)|Julius Cæsar]]*, *[[De lystige koner i Windsor]]*, *[[Vintereventyret]]*, *[[Kong Henrik V]]* og *[[Romeo og Julie]]*. 

Woodvine tv-debuterte i en episode av den britiske kriminalserien *Murder Bag* i 1958. Han hadde siden faste roller i serier som blant annet *[[The Further Adventures of the Musketeers]]* (1967), *[[Z-Cars]]* (1963–1969), *[[The Dustbinmen]]* (1969), *[[New Scotland Yard (TV-serie)|New Scotland Yard]]* (1972–1973) og *[[Knights of God]]* (1987). Han medvirket også i miniserier som blant annet *[[The Life and Adventures of Nicholas Nickleby (miniserie 1982)|The Life and Adventures of Nicholas Nickleby]]* (1982), *[[The Prisoner of Zenda (miniserie 1984)|The Prisoner of Zenda]]* (1984), *[[Edge of Darkness (miniserie)|Edge of Darkness]]* (1985) og *[[Ancient Rome: The Rise and Fall of an Empire]]* (2006). Han har også medvirket i over 30 tv-filmer, deriblant *Hamlet* (1970), *Pericles, Prince of Tyre* (1984), *Glory Enough for All* (1988), *Countdown to War* (1989) og *[[Fatherland]]* (1994). Han spilte i flere britiske fjernsynsteateroppsetninger som har blitt sendt i antologiserier som *[[ITV Play of the Week]]* (1962–1966), *[[Armchair Theatre]]* (1966) og *[[Play of the Month]]* (1968–1970). 

Han hadde gjesteopptredener i en rekke TV-serier, deriblant *[[John Drake]]* (2 episoder, 1965–1966), *[[Softly, Softly]]* (1967), *[[The Avengers (TV-serie)|The Avengers]]* (4 episoder, 1961–1968), *[[Return of the Saint]]* (1978), *[[Doctor Who]]* (5 episoder, 1979), *[[The Tripods (TV-serie)|The Tripods]]* (5 episoder, 1985), *[[Medics]]* (3 episoder, 1992–1993), *[[Med hjartet på rette staden]]* (1995), *[[Doctor Finlay]]* (1996), *[[Landsbylegane]]* (3 episoder, 1998), *[[Doc Martin]]* (2005), *[[The Bill]]* (8 episoder, 2001–2006), *[[Casualty]]* (2 episoder, 2001–2007), *[[Emmerdale Farm]]* (5 episoder, 2008), *[[Coronation Street]]* (7 episoder, 1965–2010), *[[Mord og mysterier]]* (2 episoder, 2001–2011), *[[Hebburn (TV-serie)|Hebburn]]* (5 episoder, 2013) og *[[The Crown]]* (4 episoder, 2016).

Han medvirket i flere filmer, deriblant *[[Djevlene]]* (1971), *[[En amerikansk varulv i London]]* (1981), *[[Dragonworld]]* (1994), *[[Vanity Fair (film 2004)|Vanity Fair]]* (2004) og *Enys Men* (2022).

## Referanser


## Eksterne lenker
*